ਸਿਰਲੇਖ: ਇੱਕ ਖੋਜ ਮੁਤਾਬਕ ਕੋਵਿਡ-19 ਫ਼ੇਫੜਿਆਂ ਨੂੰ ਪ੍ਰਭਾਵਿਤ ਕਰਦਾ ਹੈ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਆਸਕਫੋਰਡ ਯੂਨੀਵਰਸਿਟੀ ਵਿੱਚ 10 ਮਰੀਜ਼ਾਂ ਵਿੱਚ ਕੋਰੋਨਾਵਾਇਰਸ ਕਾਰਨ ਹੋਏ ਨੁਕਸਾਨ ਦਾ ਅਧਿਐਨ ਕੀਤਾ ਗਿਆ। 

ਇਸ ਦੇ ਤਹਿਤ ਰਿਵਾਇਤੀ ਸਕੈਨਿੰਗਾਂ ਜ਼ਰੀਏ ਜਿਨਾਂ ਵਿਗਾੜਾਂ ਦਾ ਪਤਾ ਨਹੀਂ ਲੱਗਦਾ, ਉਨਾਂ ਸੰਬੰਧੀ ਜਾਣਨ ਲਈ ਨੋਵਲ ਸਕੈਨਿਕ ਤਕਨੀਕ ਦੀ ਵਰਤੋਂ ਕੀਤੀ ਗਈ। 

ਇਸ ਵਿੱਚ ਐਮਆਰਆਈ ਸਕੈਨ ਦੌਰਾਨ ਫ਼ੇਫੜਿਆਂ ਨੂੰ ਹੋਏ ਨੁਕਸਾਨ ਦੀ ਇੱਕ ਤਸਵੀਰ ਲੈਣ ਲਈ 'ਜ਼ੈਨੂਨ' ਨਾਮੀਂ ਗ਼ੈਸ ਦੀ ਵਰਤੋਂ ਕੀਤੀ ਗਈ।

ਇਹ ਵੀ ਪੜ੍ਹੋ-

ਫ਼ੇਫੜਿਆਂ ਸੰਬੰਧੀ ਮਾਹਿਰਾਂ ਦਾ ਕਹਿਣਾ ਹੈ ਇੱਕ ਟੈਸਟ ਜਿਹੜਾ ਲੰਬੇ ਸਮੇਂ ਦੇ ਨੁਕਸਾਨਾਂ ਦਾ ਪਤਾ ਲਾ ਸਕਦਾ ਹੈ ਨਾਲ ਕੋਵਿਡ ਪ੍ਰਭਾਵਿਤ ਲੋਕਾਂ ਨੂੰ ਬਹੁਤ ਵੱਡਾ ਫ਼ਰਕ ਪਾਵੇਗਾ। 

ਸਕੈਨਿੰਗ ਦੀ ਨਵੀਂ ਤਕਨੀਕ

ਜ਼ੈਨੂਨ ਤਕਨੀਕ ਵਿੱਚ ਮੈਗਨੈਟਿਕ ਰੇਸੋਨੈਂਸ ਇਮੇਜ਼ਿੰਗ (ਐਮਆਰਆਈ) ਦੋਰਾਨ ਮਰੀਜ਼ਾਂ ਵੱਲੋਂ ਗੈਸ ਨੂੰ ਅੰਦਰ ਖਿੱਚੇ ਜਾਣ ਸਮੇਂ ਨਰੀਖਣ ਕੀਤਾ ਜਾਂਦਾ ਹੈ। 

ਪ੍ਰੋਫ਼ੈਸਰ ਫ਼ਰਗਸ ਗਲੀਸਨ, ਜੋ ਇਸ ਕੰਮ ਦੀ ਅਗਵਾਈ ਕਰ ਰਹੇ ਹਨ, ਨੇ ਆਪਣੀ ਸਕੈਨਿੰਗ ਤਕਨੀਕ ਦੀ ਵਰਤੋਂ ਦਾ ਤਜ਼ਰਬਾ 19 ਤੋਂ 69 ਸਾਲ ਦੀ ਉਮਰ ਦੇ 10 ਮਰੀਜ਼ਾਂ 'ਤੇ ਕੀਤਾ। 

ਇਨ੍ਹਾਂ ਮਰੀਜ਼ਾਂ ਵਿੱਚੋਂ ਅੱਠ ਬੀਮਾਰੀ ਤੋਂ ਠੀਕ ਹੋਣ ਦੇ ਤਿੰਨ ਮਹੀਨੇ ਬਾਅਦ ਵੀ ਲਗਾਤਾਰ ਸਾਹ ਵਿੱਚ ਕਮੀ ਅਤੇ ਥਕਾਵਟ ਮਹਿਸੂਸ ਕਰ ਰਹੇ ਸਨ, ਇਸ ਦੇ ਬਾਵਜੂਦ ਕਿ ਇਨ੍ਹਾਂ ਵਿੱਚੋਂ ਕਿਸੇ ਨੂੰ ਵੀ ਇੰਨਟੈਂਸਿਵ ਕੇਅਰ ਜਾਂ ਵੈਂਟੀਲੇਟਰ 'ਤੇ ਨਹੀਂ ਰੱਖਿਆ ਗਿਆ ਸੀ ਅਤੇ ਰਿਵਾਇਤੀ ਸਕੈਨਾਂ ਵਿੱਚ ਇਨ੍ਹਾਂ ਦੇ ਫ਼ੇਫੜਿਆਂ ਵਿੱਚ ਕੋਈ ਵੀ ਸਮੱਸਿਆ ਨਹੀਂ ਪਾਈ ਗਈ ਸੀ। 

ਮਰੀਜ਼ਾਂ ਬੀਮਾਰੀ ਤੋਂ ਠੀਕ ਹੋਣ ਦੇ ਤਿੰਨ ਮਹੀਨੇ ਬਾਅਦ ਵੀ ਲਗਾਤਾਰ ਸਾਹ ਵਿੱਚ ਕਮੀ ਅਤੇ ਥਕਾਵਟ ਮਹਿਸੂਸ ਕਰ ਰਹੇ ਸਨ (ਸੰਕੇਤਕ ਤਸਵੀਰ)

ਸਕੈਨਾਂ ਉਨ੍ਹਾਂ ਅੱਠ ਲੋਕਾਂ ਵਿੱਚ ਜਿਨ੍ਹਾਂ ਨੇ ਸਾਹ ਟੁੱਟਣ ਦੀ ਸ਼ਿਕਾਇਤ ਕੀਤੀ ਸੀ, ਵਿੱਚ  ਫ਼ੇਫੜਿਆਂ ਦੀ ਸਮੱਸਿਆ ਦੇ ਨਿਸ਼ਾਨ ਦਿਖਾਉਂਦੀਆਂ ਹਨ, ਉਨਾਂ ਥਾਵਾਂ ਨੂੰ ਉਜਾਗਰ ਕਰਕੇ ਜਿਥੇ ਹਵਾ ਅਸਾਨੀ ਨਾਲ ਖ਼ੂਨ ਵਿੱਚੋਂ ਸਰ ਨਹੀਂ ਹੋ ਰਹੀ। 

ਇਨਾਂ ਨਤੀਜਿਆਂ ਨੇ ਪ੍ਰੋਫ਼ੈਸਰ ਗਲੀਸਨ ਨੂੰ 100 ਤੋਂ ਵੱਧ ਲੋਕਾਂ ਦੇ ਟਰਾਇਲ ਦੀ ਯੋਜਨਾ ਬਣਾਉਣ ਲਈ ਉਤਸ਼ਾਹਿਤ ਕੀਤਾ, ਇਹ ਪਤਾ ਕਰਨ ਲਈ ਕਿ ਇਹ ਨਤੀਜੇ ਉਨ੍ਹਾਂ ਮਰੀਜ਼ਾਂ ਦੇ ਮਾਮਲੇ ਵਿੱਚ ਵੀ ਸੱਚ ਹਨ ਜਿਹੜੇ ਕਦੀ ਹਸਪਤਾਲ ਦਾਖ਼ਲ ਨਹੀਂ ਹੋਏ ਅਤੇ ਜਿਹੜੇ ਇੰਨੇ ਗੰਭੀਰ ਲੱਛਣਾਂ ਤੋਂ ਪ੍ਰਭਾਵਿਤ ਨਹੀਂ ਸਨ ਹੋਏ। 

ਉਹ ਜੀਪੀ (ਜਨਰਲ ਪ੍ਰੈਕਟੀਸ਼ਨੀਅਰ) ਨਾਲ ਮਿਲ ਕੇ ਹਰ ਉਮਰ ਵਰਗ ਦੇ, ਉਨ੍ਹਾਂ ਲੋਕਾਂ ਦੀ ਸਕੈਨਿੰਗ ਕਰਨ ਦੀ ਯੋਜਨਾ ਬਣਾ ਰਹੇ ਹਨ ਜਿਹੜੇ ਕੋਵਿਡ-19 ਲਾਗ਼ ਤੋਂ ਪ੍ਰਭਾਵਿਤ ਹਨ।

ਕੀ ਫ਼ੇਫੜਿਆਂ ਦੀ ਸਮੱਸਿਆ ਸਥਾਈ ਹੈ

ਇਸ ਦਾ ਉਦੇਸ਼ ਇਹ ਪਤਾ ਕਰਨਾ ਹੈ ਕਿ ਕੀ ਫ਼ੇਫੜਿਆਂ ਨੂੰ ਨੁਕਸਾਨ ਹੁੰਦਾ ਹੈ ਅਤੇ ਜੇ ਅਜਿਹਾ ਹੈ ਤਾਂ ਕੀ ਇਹ ਸਥਾਈ ਹੈ ਜਾਂ ਸਮੇਂ ਦੇ ਨਾਲ ਠੀਕ ਹੋ ਜਾਵੇਗਾ। 

ਉਨ੍ਹਾਂ ਕਿਹਾ, "ਮੈਂ ਫ਼ੇਫੜਿਆਂ ਦੇ ਕਿਸੇ ਤਰ੍ਹਾਂ ਦੇ ਨੁਕਸਾਨ ਦੀ ਆਸ ਕਰ ਰਿਹਾ ਸੀ, ਪਰ ਉਸ ਪੱਧਰ ਦੀ ਨਹੀਂ ਜਿਹੜੀ ਅਸੀਂ ਦੇਖੀ।" 

ਸਪੱਸ਼ਟ ਤੌਰ 'ਤੇ...